钦定古今图书集成/明伦汇编/闺媛典/第258卷 > 宫诏妻郝氏
## 钦定古今图书集成/明伦汇编/闺媛典/第258卷 > 宫诏妻郝氏

按《萧县志》：“郝氏，邑民宫诏妻。年十七，适诏。越十年，诏
亡，遗子毓麟十岁，氏矢志殉夫，剪发自缢，姑何氏救
免，遂坚志抚孤，栖母家，蓬首垢面，纺绩不辍。姑何氏
年七旬，氏亲操井臼，力奉甘旨，较夫存日有加。既遭
寇乱，北渡河，身泊异乡，万苦千辛，卒能教子成名。姑
没，负土筑墓，见者感泣。年七十一卒，建坊旌表。”